Poet Sumaya Jirde Ali (20) leser fra sin kommende diktsamling "Melanin hvitere enn blekemiddel", mens Spellemannprisvinner Anne Hytta går i samspill med henne. På Teledølen, Notodden, lørdag 25. august 2018. Første framføring av Alis første bok på Aschehoug.
Hans Herbjørnsrud leser under Herbjørnsruddagene 2017, da hovedtemaet var forfatterskapet til Laila Stien.
Under Herbjørnsruddagene 2017 var forfatterskapet til Laila Stien hovedtema. Stien ble intervjuet av forfatteren Bjarte Bruteig. Til høyre: Hans Herbjørnsrud.
**Herbjørnsruddagene** er en årlig litteraturfestival på Notodden i Øst-Telemark. Herbjørnsruddagene startet opp i september 2013, da et arrangement på Herbjørnsrud gård i Heddal også inngikk. På denne gården utspiller handlingen seg i en rekke av novellene til forfatteren Hans Herbjørnsrud (f. 1938). 

Hvert år velges et sentralt forfatterskap som hovedtema - som Tor Ulven, Jon Fosse og Laila Stien. Flere av de fremste forfatterne i landet har gitt sine bidrag til Herbjørnsruddagene, som Kjell Askildsen, Kjartan Fløgstad, Laila Stien, Frode Grytten, Jan Erik Vold og Ingvild H. Rishøi. 

I forbindelse med Herbjørnsruddagene arrangeres det jevnlig en novellekonkurranse for ungdom 13-18 år i Telemark. Vinneren får 5000 kr i premie, og prisen deles ut av Notoddens ordfører eller kultursjef under arrangementet. I 2017 var vinneren av skrivekonkurransen Janne Heimdal (18).

17. mars 2018 skulle blant andre Karl Ove Knausgård delta. 1. mars sendte styret ut en pressemelding der de sa de kansellerte arrangementet grunnet "strid om rettighetene til navnet". Etter kort tid ble det klart at ny festivalleder for Herbjørnsruddagene: Bokfest på Notodden er Corinne Lyche Campos. I slutten av juli ble det kjent at Herbjørnsruddagen 2018 arrangeres på Teledølen kulturpub lørdag 25. august 2018, med blant andre poet Sumaya Jirde Ali, musiker Anne Hytta, kritiker Eivind Myklebust og universitetslektor Heidi Christoffersen.

Historikk
---------

**2018** Hovedtema **Sumaya Jirde Ali**. Med: Sumaya Jirde Ali, Anne Hytta, Heidi Christoffersen, Eivind Myklebust mfl. Herbjørnsrudforedraget 2018: Heidi Christoffersen.

**2017** Hovedtema **Laila Stien**. Med: Laila Stien, Jan Erik Vold (åpningstale) og Vegard Tveitan (Ihsahn). Herbjørnsrudforedraget 2017: Inger Bråtveit.

Skuespilleren Anne Marit Jakobsen og komponist/felespiller Benedicte Maurseth fremførte utdrag fra deres forestilling "Morgon og kveld", av Jon Fosse, under Herbjørnsruddagene 2016.
**2016** Hovedtema **Jon Fosse**. Med: Tom Egil Hverven, Anne Marit Jakobsen, Benedicte Maurseth mfl. Herbjørnsrudforedraget 2016: Dag Herbjørnsrud.

**2015** Hovedtema **Tor Ulven**. Med: Alf van der Hagen, Henning Hagerup, Pål Norheim og Vegard Tveitan. Lørdag: Ingvild H. Rishøi, Mikkel Bugge og Frode Grytten.

**2014** Hovedtema **Alice Munro**. Med: Ingvild H. Rishøi, Bjarte Breiteig, Trude Rønnestad, Levi Henriksen mfl.

**2013** Hovedtema: **Kjell Askildsen** og Hans Herbjørnsrud. Besøk på Herbjørnsrud gård, med musikk av Anne Hytta. Med: Kjell Askildsen, Kjartan Fløgstad, Lars-Ove Seljestad mfl.

Vinnere av novellekonkurransen
------------------------------

**2017** Janne Heimdal (18), for novellen "Ikkje gå".

**2015** Ane Vårin (15), for novellen "Drøym for livet".

**2013** Halvor Kristoffersen (16), for novellen "Den første og siste kjærlighet".

Referanser
----------

1. ↑  «PressReader.com - Connecting People Through News». *www.pressreader.com*. Besøkt 10. januar 2018.
2. ↑  Herbjørnsruddagene. «Herbjørnsruddagene - Mediedekning». Arkivert fra originalen 12. august 2020. Besøkt 19.01.2018.
3. ↑  «Har fått napp hos to store navn». *Varden* **(norsk)**. Arkivert fra originalen 11. desember 2017. Besøkt 19. januar 2018.
4. ↑  «Hva skjer?: Herbjørnsruddagene 2018». *www.telen.no*. Arkivert fra originalen 6. august 2018. Besøkt 10. januar 2018.
5. ↑  «Avlyser litteraturfestival». *Klassekampen*. Besøkt 16. mars 2018.
6. ↑  «Dette rotet må noen gripe fatt i og få på skinnene igjen». *Telen* **(norsk)**. 2. mars 2018. Besøkt 16. mars 2018.
7. ↑  «Kontakt Herbjørnsruddagene». *HERBJØRNSRUDDAGENE*. Arkivert fra originalen 12. august 2020. Besøkt 16. mars 2018.
8. ↑  «(+) Herbjørnsruddagen gjenoppstår». *www.telen.no* **(norsk)**. 25. juli 2018. Besøkt 6. august 2018.
9. ↑  «Sumaya Jirde Ali møter Spellemannsprisvinner». *Utrop*. Besøkt 6. august 2018.
10. ↑  «(+) Verdenspremiere på Herbjørnsruddagen». *www.telen.no* **(norsk)**. 25. august 2018. Besøkt 31. august 2018.
11. ↑  «Suksess for Herbjørnsruddagen 2018 - Samspill Sumaya Jirde Ali og Anne Hytta». *HERBJØRNSRUDDAGENE*. 28. august 2018. Arkivert fra originalen 31. august 2018. Besøkt 31. august 2018.
12. ↑  «Telen - – Les Stiens noveller». *www.telen.no* **(norsk)**. Besøkt 19. januar 2018.
13. ↑  Herbjørnsruddagene (9. januar 2018). «Om Herbjørnsruddagene». Herbjørnsruddagene. Arkivert fra originalen 17. juni 2020. Besøkt 10. januar 2018.
14. ↑  «Telen - Janne imponerte med språket». *www.telen.no* **(norsk)**. Besøkt 19. januar 2018.
15. ↑  «Telen - Halvor vant novellekonkurransen». *www.telen.no* **(norsk)**. Besøkt 19. januar 2018.

Eksterne lenker
---------------

* Herbjørnsruddagene. Bokfest på Notodden Arkivert 30. januar 2018 hos Wayback Machine.